UDHËZIM
Nr. 106, datë 12.9.2023

PËR NJË NDRYSHIM NË UDHËZIMIN NR. 10, DATË 20.4.2022, “PËR PËRCAKTIMIN E PROCEDURËS, LLOJIT DHE MËNYRËS PËR DHËNIEN E SHËRBIMEVE ONLINE TË SHËRBIMIT GJEOLOGJIK SHQIPTAR”, TË NDRYSHUAR

Në mbështetje të pikës 4, të nenit 102, të Kushtetutës, të ligjit nr. 111/2015, “Për shërbimin gjeologjik shqiptar”; të vendimit nr. 111, datë 2.3.2022, të Këshillit të Ministrave, “Për përcaktimin e fushës së përgjegjësisë shtetërore të Ministrisë së Infrastrukturës dhe Energjisë”, të ndryshuar, si dhe në përputhje me urdhrin e Kryeministrit, nr. 153, prot., datë 25.11.2019, “Për marrjen e masave dhe rregullimin e dispozitave ligjore për aplikimin e shërbimeve vetëm online nga data 1.1.2020”,

UDHËZOJ:

Në udhëzimin nr. 10, datë 20.4.2022, “Për përcaktimin e procedurës, llojit dhe mënyrës për dhënien e shërbimeve online të Shërbimit Gjeologjik Shqiptar”, të ndryshuar, bëhet ndryshimi si më poshtë:
1. Pika 3, ndryshon si më poshtë:
[bookmark: _GoBack]“3. Kostot për marrjen e shërbimeve të parashikuara në pikën 1 janë specifike, sipas dokumentit gjeologjik të kërkuar, bazuar në tarifat e përcaktuara në udhëzimin e përbashkët me nr. 6, datë 7.3.2023, të ministrit të Infrastrukturës dhe Energjisë dhe të ministrit të Financave dhe Ekonomisë, “Për shërbimet me të tretët që kryhen nga Shërbimi Gjeologjik Shqiptar”, tarifa dhe mënyra e përdorimit të të ardhurave të krijuara nga këto shërbime.”.
2. Ngarkohet Shërbimi Gjeologjik Shqiptar për zbatimin e këtij udhëzimi.
Ky udhëzim hyn në fuqi pas botimit në Fletoren Zyrtare.

